દિલ્હીના ખિડકી ગામમાં પાસે આવેલી ખિડકી મસ્જિદમાં ભારતીય પુરાતત્વ વિભાગ ઘ્વારા કરવામાં આવી રહેલા ખોદકામમાં 254 મધ્યકાલીન સિક્કાઓ મળ્યા છે. પુરાતત્વ વિભાગનું માનવું છે કે આ સિક્કાઓ 16 મી શતાબ્દીના સુરી વંશના સંસ્થાપક શેરશાહ સુરીના શાશનના હોય શકે છે. એએસઆઇ ઘ્વારા આ સિક્કાઓ મસ્જિદમાં દાખલ થવાના પગથિયાં પાસે મેળવવામાં આવ્યા છે. હાલમાં આ વિસ્તારને પ્રતિબંધિત કરી દેવામાં આવ્યો છે. જ્યાં સુધી એએસઆઇ ઘ્વારા તપાસ પુરી નહીં થાય ત્યાં સુધી આખા વિસ્તારને ઘેરવામાં આવશે.